
Na podlagi 12. in 13. člena v zvezi s 7. in 9. členom Zakona o društvih (Ur. l. RS, št. 61/2006) (Zdru-1), 33. člena Zakona o gasilstvu (Ur. l. RS, št. 113/2005) (ZGas-UPB1) in 30. člena Statuta Gasilske zveze Slovenije je Plenum GASILSKE ZVEZE SLOVENIJE na svojem zasedanju dne 15. 12. 2007 v Žalcu sprejel naslednji

STATUT

GASILSKE ZVEZE SLOVENIJE

1. UVODNE DOLOČBE, IME IN SEDEŽ
Uvodna določba

1. člen

Gasilska zveza Slovenije (v nadaljnjem besedilu: GZS) je samostojna, nepridobitna, humanitarna, nepolitična in najvišja oblika povezovanja prostovoljnih gasilskih društev in njihovih zvez. Deluje na podlagi Zakona o društvih (v nadaljnjem besedilu: ZDru) in Zakona o gasilstvu (v nadaljnjem besedilu: ZGas). 
GZS je zveza vseh prostovoljnih gasilskih društev (v nadaljnjem besedilu: PGD), vseh prostovoljnih industrijskih gasilskih društev (v nadaljnjem besedilu: PIGD) ter njihovih gasilskih zvez (v nadaljnjem besedilu: GZ), ki so organizirana na občinski, medobčinski in regijski ravni. 
GZS je bila ustanovljena leta 1949 v Ljubljani kot naslednica vseh predhodnih povezav gasilskih organizacij. Od tedaj dalje opravlja naloge krovne gasilske organizacije v Republiki Sloveniji in je od leta 1992 članica CTIF. 

Ime, sedež in pravni položaj

2. člen

Ime zveze: 

GASILSKA ZVEZA SLOVENIJE
Skrajšano ime: 
GZS

Sedež in  naslov: 
LJUBLJANA, Tržaška cesta 221.
GZS je pravna oseba zasebnega prava.

Odgovornost

3. člen

GZS odgovarja za svoje obveznosti z vsem svojim premoženjem.

Za zakonito poslovanje odgovarja predsednik GZS. 
Ne glede na določbo prejšnjega odstavka, za obveznosti GZS odgovarjajo solidarno in z vsem svojim premoženjem tudi njegove odgovorne osebe, ki so v svojo korist ali v korist koga drugega zmanjšale premoženje GZS ali s preusmeritvijo poslovanja oziroma finančnih tokov na drugo obstoječo ali novoustanovljeno pravno osebo ali fizično osebo preprečile povečanje premoženja, čeprav so vedele, da GZS ne bo mogla poravnati obveznosti tretjim osebam. Odgovorne osebe odgovarjajo do višine oškodovanja GZS, ki so ga povzročile s svojim ravnanjem.

Za obveznosti GZS v primerih iz prejšnjega odstavka solidarno odgovarja tudi fizična ali pravna oseba, ki je z ravnanji odgovornih oseb pridobila premoženjsko korist, do višine pridobljene premoženjske koristi.

Predlog:
Ta dva odstavka naj v statutu ostaneta, ker sta pomembna za delovanje GZS, ne glede na to, da to ureja že Zakon o društvih. Marsikatere stvari obravnava Zakon o društvih, pa so tudi opredeljene v Statutu GZS.

Simboli in oznake

4. člen

GZS in vanjo vključene PGD, PIGD in GZ imajo naslednje simbole, oznake in druge oznake:
Simboli
1. gasilski znak, ki je podrobno opredeljen v prilogi 1, 

2. gasilski grb, ki je podrobno opredeljen v prilogi 2,
3. prapor GZS, ki je podrobno opredeljen v prilogi 3,
4. prapor mladine GZS,  ki je podrobno opredeljen v prilogi 4,
5. prapor PGD, PIGD in GZ, ki je podrobno opredeljen v prilogi 5,
6. prapor mladine PGD in GZ, ki je podrobno opredeljen v prilogi 6,
7. prapor veteranov PGD, PIGD in GZ, ki je podrobno opredeljen v prilogi 7,
8. gasilska zastava, ki je podrobno opredeljena v prilogi 8,
9. tekmovalna zastava, ki je podrobno opredeljena v prilogi 9,
10. gasilska himna, ki je podrobneje opredeljena v prilogi 10.
Priloge od številke 1 do številke 10 so priložene k Statutu in so njegov sestavni del.

Oznake

1. žig

Pri svojem poslovanju uporablja GZS žig, ki ima okroglo obliko, s premerom 30 mm, z gasilskim znakom v sredini, ob robu zgoraj z napisom "Gasilska zveza Slovenije" in spodaj v sredini "Ljubljana". 

2. druge oznake

Poleg gasilskih simbolov se uporabljajo še oznake in znaki pripadnosti, ki jih ureja poseben pravilnik.
Uporabljati se smejo le simboli, oznake, obleke in druga gasilska oprema, ki so jih izdelali pooblaščeni proizvajalci. Pooblastilo za izdelovanje daje Upravni odbor GZS.  
2. NAMEN IN CILJI GZS
5. člen

Namen delovanja GZS je, da kot najvišja oblika povezovanja prostovoljnih gasilskih društev, prostovoljnih industrijskih gasilskih društev in njihovih zvez uresničuje skupne in posebne interese članic na področju gasilstva, opredeljenega v strategiji delovanja GZS, in opravlja naloge, za katere jo pooblasti država.
6. člen

Cilji delovanja GZS so: 
1. zagotavljati strokovno usposobljenost in usklajen razvoj članic za učinkovito požarno varnost v državi;
2. skrbeti za organiziranost svojih članic in status gasilca;

3. zagotavljati povezovanje gasilstva v sistem varstva pred naravnimi in drugimi nesrečami v državi;

4. zagotavljati mednarodno povezovanje z drugimi gasilskimi organizacijami v svetu;
5. zagotavljati ohranjanje gasilskih vrednot in tradicije, spoštovanje osebnosti članov in dobrih medsebojnih odnosov kot pomembne vrednote društvenega življenja;

6. opravljati naloge gasilstva kot dejavnost, ki je v javnem interesu in je humanitarne narave.
3. DEJAVNOST IN NALOGE GZS
7. člen

GZS v okviru nepridobitne dejavnosti opravlja naslednje osnovne naloge in obveznosti:

1. organizira prostovoljno gasilstvo v državi, skrbi za usklajen razvoj in njegovo povezovanje z gasilskimi organizacijami v svetu; 
2. organizira in skrbi za izvajanje preventivne in operativne gasilske dejavnosti svojih članic; 
3. povezuje gasilstvo v sistem zaščite in reševanja ter opravlja splošne in določene naloge zaščite in reševanja po veljavnih predpisih;

4. izdeluje ustrezne strokovne tehnične usmeritve ter organizacijska navodila; 
5. nudi strokovno tehnično pomoč in organizacijska navodila članicam; 

6. tekoče spremlja in sodeluje pri pripravi predpisov s področja svojega delovanja;

7. sodeluje s pristojnim ministrom pri pripravi predpisov o gasilski izkaznici, gasilski uniformi in činih;

8. pripravlja in daje pristojnemu ministru predhodno mnenje k sprejemu pravil gasilske službe;

9. pripravlja strokovne podlage in merila za financiranje gasilske dejavnosti; 
10. izdeluje programe in načrte s področja požarne varnosti v okviru pristojnosti, ki jih ima po veljavnih predpisih;
11. organizira izobraževanje in usposabljanje gasilcev; 

12. sodeluje pri organiziranju in delovanju Gasilske šole;
13. pospešuje delo članov – gasilcev, gasilske mladine, članic in veteranov;
14. povezuje, usklajuje in varuje skupne interese in delo svojih članic z drugimi gasilskimi organizacijami;

15. posreduje strokovna mnenja upravnim organom, pravnim osebam in ostalim iz pristojnosti, ki jih ima po veljavnih predpisih;

16. spremlja razvoj znanstveno-raziskovalnih dosežkov na področju požarnega varstva in gasilstva ter jih vključuje v svoje delo;
17. izdeluje strokovna mnenja in izdaje soglasja za gasilsko opremo in vozila;
18. vodi predpisane evidence na področju gasilstva;
19. organizira gasilska tekmovanja in pri njih sodeluje; 
20. organizira ekonomat kot specializirano interno trgovino na drobno za prodajo gasilskih potrebščin, oskrbo članic GZS ter članov in članic PGD in PIGD; 
21. izdaja posnete nosilce zvočnega zapisa, fonograma in videograma s področja varstva pred požari in gasilstva v skladu s predpisi; 
22. razmnožuje zvočne in video zapise  s področja varstva pred požari in gasilstva v skladu s predpisi; 
23. organizira založniško in izdajateljsko dejavnost s področja varstva pred požari in gasilstva v skladu s predpisi;

24. organizira muzejsko in arhivsko dejavnost ter raziskave s tega področja; 

25. podeljuje gasilska odlikovanja in priznanja;

26. opravlja druge naloge s področja varstva pred požari in gasilstva v skladu s predpisi.

8. člen

GZS poleg svojih društvenih nalog iz 5., 6. in 7. člena opravlja tudi naloge, za katere jo pooblasti minister, zlasti pa:

1. določene strokovno-tehnične naloge varstva pred požarom;

2. organizacijske in druge naloge, s katerimi se zagotavlja razvoj prostovoljnega gasilstva v državi in njegovo mednarodno povezovanje z drugimi gasilskimi organizacijami v svetu;

3. izdaja strokovno literaturo o varstvu pred požarom in gasilstvu.
9. člen

GZS opravlja tudi naslednje pridobitne dejavnosti:

- sponzorske storitve,
- oglaševanje v glasilu Gasilec in drugem tisku, ki ga izdaja, oziroma je založnik GZS,
- dejavnost založništva, 
- prodajo blaga in storitev v gasilskem ekonomatu, ki se nanašajo na izvajanje gasilske

  dejavnosti,
- prodajo storitev izobraževanja,
- dajanje lastnih nepremičnin v najem,

- opravljanje pregledov skladnosti gasilskih vozil s tipizacijo,
- prodajo zaščitnih znakov GZS izdelovalcem gasilske zaščitne in reševalne opreme,
- druge storitve s področja gasilstva, izvedene proti plačilu.
GZS opravlja tudi naslednje pridobitne dejavnosti:

G 47.789 – Trgovina na drobno v drugih specializiranih prodajalnah;

I 55.201 -  Počitniški domovi in letovišča

J 58.110 -  Izdajanje  knjig;

J 58.140 – Izdajanje revij in druge periodike;

J 58.190 – Drugo založništvo

L 68.200 – Oddajanje in obratovanje lastnih ali najetih nepremičnin;

K 70.200 – Dajanje lastnih nepremičnin v najem;

M 71.200 – Tehnično preizkušanje in analiziranje;

M 73.120 – Posredovanje oglaševalskega prostora;

N 77.290 - Dajanje drugih izdelkov za široko rabo v najem in zakup;

N 77.330 - Dajanje pisarniške opreme in računalniških naprav v najem in zakup;

N 77.400 – Dajanje pravic uporabe intelektualne lastnine v zakup, razen

                avtorsko zaščitenih del;

N 82.190 – Fotokopiranje, priprava dokumentov in druge posamične

                pisarniške dejavnosti;

O 84.250 – Zaščita in reševanje pri požarih in nesrečah

P 85.590 – Drugo nerazvrščeno izobraževanje, izpopolnjevanje in

                usposabljanje;

P 85.600 – Pomožne dejavnosti za izobraževanje;

R 91.020 - Dejavnost muzejev.«

Predlog:
I 55.201 -  Počitniški domovi in letovišča; to naj se briše, ker je stvar GZS gasilstvo in ne turizem.
Pridobitne dejavnosti opravlja pod pogoji, ki jih za opravljanje dejavnosti dovoljuje ZDru. Vse te dejavnosti opravlja GZS le v obsegu, potrebnem za uresničevanje namena in ciljev oziroma za opravljanje nepridobitne dejavnosti.
Pridobitna dejavnost je povezana z nameni in cilji GZS, če lahko neposredno pripomore k uresničevanju namena oziroma ciljev GZS, pri čemer doprinos ni izključno v zagotavljanju prihodkov GZS. Kot dopolnilna dejavnost se šteje tista pridobitna dejavnost, ki skupaj z nepridobitno dejavnostjo sestavlja določeno storitev ali dosežek oziroma zagotavlja boljšo izkoriščenost osnovnih sredstev GZS.
4. POGOJI IN NAČIN VČLANJEVANJA TER PRENEHANJE ČLANSTVA
10. člen

Vsa PGD in PIGD ter njihove GZ, ki so registrirane kot društva na območju Republike Slovenije in želijo opravljati gasilsko dejavnost, morajo biti  člani GZS in opravljati gasilsko dejavnost. PGD in PIGD se vključujejo v GZS preko svojih gasilskih zvez, katerih članice so. Preko GZ uresničujejo tudi vse svoje članske in druge pravice ter dolžnosti v GZS.
PGD, PIGD in GZ lahko postanejo člani GZS, če so ustanovljeni v skladu z ZDru in ZGas in če izpolnjujejo vse predpisane kadrovske, tehnične in druge pogoje, ki jih določajo predpisi o gasilstvu in požarnem varstvu, ter se zavežejo k plačevanju članarine. Članarino GZS plačajo GZ v višini, kot jo določi Plenum GZS. Kadrovske pogoje mora izpolniti v skladu s sklepom Upravnega odbora Gasilske zveze Slovenije.  Za sprejem v članstvo je treba vložiti zahtevo za sprejem in predložiti dokazila, ki potrjujejo izpolnjevanje pogojev. O sprejemu v članstvo odloča Upravni odbor GZS najkasneje v roku 90 dni od prejema zahteve. 
Društvo oziroma zveza društev, ki v roku šestih mesecev od ustanovitve ne izpolni pogojev, ki jih določajo predpisi o gasilstvu in ta Statut, ne sme uporabljati imen PGD, PIGD ali GZ in se ne sme ukvarjati z gasilsko dejavnostjo. 

Na dan sprejema tega Statuta je priznan status članice naslednjim GZ, PGD, PIGD:
1. GZ, kot so navedene v prilogi št. 11 tega Statuta,
2. PGD, kot so navedene v prilogi št. 12 tega Statuta, 
3. PIGD, kot so navedene v prilogi št. 13 tega Statuta.
Priloge od številke 11 do številke 13 so priložene Statutu in so njegov sestavni del.

5. PRAVICE IN DOLŽNOSTI ČLANIC GZS
11. člen

Pravice članov so:
1. sodelovati v fazi nastajanja odločitev,

2. soodločati o vseh vprašanjih v zvezi z delovanjem GZS,

3. sodelovati in odločati v delu Plenuma in Kongresa ter njunih organov,
4. voliti in biti izvoljen v organe GZS. 

12. člen

Dolžnosti članov so:

· uresničevati sprejete odločitve Plenuma in Kongresa ter njunih organov;
· izvajati gasilsko službo v skladu z veljavno zakonodajo;

· redno plačevati članarino;

· tekoče obveščati GZS o stanju članstva;
· GZS posredovati podatke, ki so potrebni za vodenje evidenc, ki jih vodi.
Če PGD, PIGD ali GZ ne izpolnjujejo več pogojev, ki so zanje predpisani v Zakonu o gasilstvu ali jih določa ta Statut, jih Upravni odbor GZS črta iz članstva.  

6.  NAČIN UPRAVLJANJA GZS
13. člen

Organi GZS so:

1. Kongres,
2. Plenum,
3. Upravni odbor,
4. Poveljstvo 

4. 5. Nadzorni odbor,
5. 6. Arbitraža.
Predlog:

Poveljstvo naj se črta, ker je sestavni del Upravnega odbora, ali pa naj se navede tudi Izvršilni odbor, kot del Upravnega odbora.

V predlogu statuta za gasilske zveze je naveden tudi Kolegij GZ, kot organ, za kar vemo, da na ravni GZS tudi obstaja. Če je temu tako, naj se ga tu tudi navede, ne pa da se ga pripelje na zadnja vrata skozi neke pravilnike.
Mandat organov GZS je pet let.  
»Mandat organov GZS, razen Arbitraže, je pet let.  Mandat Arbitraže je deset let.«
Nikjer ni razloženo, na kakšen način je sedaj mandat Arbitraže 10 let. Ali so mandati deljeni na polovico, zaradi neprekinjenosti dela (polovico članov je izvoljeno na enem Kongresu, polovico na drugem), ali kako. Pravilnik o Arbitraži govori o 6 članih arbitraže in tudi 28.člen Statuta GZS

V primeru prenehanja članstva, odstopa, smrti člana ipd. sprejme Upravni odbor ugotovitveni sklep o prenehanju mandata in začne postopek za nadomestne volitve.
14. člen

Plenum mora najmanj štiri mesece pred potekom mandata organom GZS imenovati kandidacijsko komisijo in razpisati kandidacijski postopek, ki mora biti končan najmanj 30 dni pred zasedanjem Kongresa.

Kandidacijski postopek ureja poseben pravilnik.

15. člen

Volitve kandidatov za člane organov so praviloma javne, za predsednika in poveljnika pa so praviloma tajne. 
Podrobnejše določbe o načinu in postopku volitev so določene v Poslovniku o delu Kongresa GZS.
Kongres

16. člen

Kongres je najvišji organ GZS za volitve, programske usmeritve in manifestacijo, sestaja se vsakih pet let. Kongres je sklepčen, če je prisotnih več kot dve tretjini izvoljenih delegatov. O sklepih odloča z večino glasov prisotnih delegatov.
Kongres GZS:

1. sprejme Poslovnik o svojem delu;
2. obravnava in sprejema poročilo Upravnega odbora o izvajanju programskih usmeritev GZS;
3. sprejema programske usmeritve GZS;
4. voli Upravni odbor, predsednika GZS, poveljnika GZS, Nadzorni odbor in Arbitražo.
5. imenuje Poveljstvo

Predlog:
Voli poveljstvo, kot del Upravnega odbora

17. člen

Kongres sestavljajo izvoljeni delegati, ki jih izvolijo najvišji organi gasilskih zvez po naslednjih kriterijih:

· vsaka GZ, ki vključuje do 15 PGD-jev, ima 1 delegata; 

· vsaka GZ, ki vključuje od 16 do 30 PGD-jev, ima 2 delegata; 

· vsaka GZ, ki vključuje nad 30 PGD-jev, ima 3 delegate

· vsaka regija dodatno izvoli tri delegate, od tega praviloma eno članico, enega 
      predstavnika mladine in enega predstavnika veteranov.
Na kongresu sodelujejo kot delegati brez pravice glasovanja:

1. člani Upravnega odbora, 
2. člani Poveljstva

3. člani Nadzornega odbora,

4. člani Arbitraže,
5. častni funkcionarji in častni člani GZS,
6. dobitniki nagrade Matevža Haceta,

7. predstavniki poklicnih gasilskih organizacij.
Predlog:

Črta se člane Poveljstva, ker so že člani Upravnega odbora

Plenum 

18. člen

Plenum je najvišji organ GZS med dvema kongresoma, razen za volitve, programske usmeritve in manifestacijo, kar je v pristojnosti Kongresa. Redno zasedanje se sklicuje vsaj enkrat letno. Njemu so odgovorni vsi drugi organi GZS. Plenumu za svoje delo odgovarjajo vsi drugi organi GZS.

Plenum sestavljajo izvoljeni stalni člani, praviloma predsedniki ali poveljniki GZ, ki se izvolijo v okviru GZ. Članice, ki so povezane v GZ, izvolijo enega člana Plenuma na najvišjem organu GZ. Vsak član ima toliko glasov, kot je v GZ, ki jo predstavlja, včlanjenih PGD in PIGD. 

Delo Plenuma vodi delovno predsedstvo. Sestavljajo ga predsednik in dva člana, ki jih za vsako sejo na predlog predsednika  GZS izvoli Plenum izmed članov, prisotnih na zasedanju.
Člani Upravnega odbora, predsednik, poveljnik in člani Nadzornega odbora sodelujejo pri delu Plenuma, Predsednik GZS, namestnik predsednika GZS in podpredsednika GZS, poveljnik GZS, namestnik poveljnika GZS in podpoveljnika GZS, predsednik in člani nadzornega odbora in predsednik arbitraže sodelujejo pri delu plenuma, nimajo pa pravice glasovanja. 
19. člen

Plenum kot najvišji organ GZS:

1. verificira mandate članov Plenuma;
2. sprejema Poslovnik o svojem delu; 

3. sprejema Statut GZS ter njegove spremembe in dopolnitve;
4. sprejema Pravilnik o kandidacijskem postopku;
5. sprejema Pravila gasilske službe prostovoljnih gasilcev;  
6. sprejema Pravilnik o vodenju evidenc in varovanju osebnih podatkov;
7. sprejema Pravilnik o finančnem in materialnem poslovanju;
8. sprejema Pravilnik o Arbitraži;
9. sprejema Pravilnik o priznanjih in odlikovanjih v gasilskih organizacijah;
10. sprejema letne programske usmeritve, stališča, sklepe, priporočila in ostale akte za napredek prostovoljnega gasilstva in protipožarnega varstva;
11. voli nadomestne člane organov in funkcionarjev GZS med dvema kongresoma; 
na nadomestnih volitvah voli oziroma imenuje člane organov in funkcionarjev GZS med dvema kongresoma;
12. imenuje Kandidacijsko komisijo, ki vodi postopek volitev za Kongres;
13. določi višino članarine;
14. sprejema finančno ovrednotene petletne in letne programe dela GZS;
15. sprejema letna poročila o delu GZS in o finančnem poslovanju GZS v preteklem letu;
16. sprejema poročilo Nadzornega odbora o pregledu poslovanja GZS v preteklem letu;
17. imenuje revizorja za tekoče poslovno leto (če je revizija potrebna);
18. sprejema revizijsko poročilo GZS o finančnem poslovanju; 

19. sklepa o investicijah GZS;
20. obravnava in sklepa tudi o drugih vprašanjih in nalogah, ki jih predlagajo članice in niso v pristojnosti katerega od ostalih organov GZS;
21. odloča o pritožbah zoper sklepe drugih organov GZS;
22. imenuje častne funkcionarje GZS; kot častni funkcionar GZS se lahko imenuje funkcionar (predsednik, poveljnik), ki je vsaj en polni mandat uspešno opravljal funkcijo in pomembno prispeval k razvoju gasilstva v Sloveniji; častni funkcionar ima posvetovalno pravico in lahko sodeluje pri delu organov GZS;

23. na predlog Upravnega odbora imenuje častne člane GZS.
Predlog:

Na volitvah se voli in ne imenuje. Zato se naj spremeni 11.točka tako, da se besedi »oziroma imenuje« izpustita. 

20. člen

Redno zasedanje Plenuma skliče Upravni odbor GZS.

Izredno zasedanje Plenuma skliče Upravni odbor GZS na lastno pobudo, na zahtevo 20 GZ ali 200 PGD in PIGD. Če Upravni odbor ne skliče izrednega zasedanja v 30 dneh, ga lahko skličejo predlagatelji sami. Ti ob sklicu predložijo tudi dnevni red z ustreznim gradivom. Plenum na izrednem zasedanju sklepa le o zadevi, zaradi katere je sklican.

21. člen

Plenum sklepa veljavno, če je navzočih več kot polovica članov, ki morajo imeti več kot dve tretjini glasov. Če na Plenumu ni prisotnih dovolj članov za odločanje, se skliče ponovno zasedanje z enakim dnevnim redom.

Sklep Plenuma je sprejet, če je zanj glasovala  večina navzočih članov, ki imajo večino navzočih glasov, razen če ta Statut ne določa drugače. 
Z 2/3 večino članov, ki morajo imeti 2/3 večino glasov, Plenum sprejema Statut GZS in njegove spremembe ali dopolnitve.
Predlog:
Nov odstavek:

O glasovanjih o posameznih sklepih Plenuma se izdela zapisnik, iz katerega je razvidno, kako je glasoval posamezni delegat in je kot priloga zapisnika o seji plenuma.

Upravni odbor 

22. člen

Upravni odbor šteje 41 članov, je operativno-izvršilni in strokovno-tehnični organ GZS, ki vodi delo GZS med sejami Plenuma. Delo Upravnega odbora vodi predsednik GZS, v njegovi odsotnosti pa poveljnik. Predsednika nadomeščajo pri posameznih nalogah namestnik in podpredsedniki GZS, poveljnika pa namestnik in podpoveljniki GZS.
Upravni odbor je operativno-izvršilni organ GZS, ki vodi delo GZS med  zasedanji Plenuma. Delo upravnega odbora vodi predsednik GZS. Kadar je predsednik GZS odsoten ali zadržan, ga nadomešča namestnik predsednika GZS. Če je tudi namestnik predsednika GZS odsoten ali zadržan, predsednik GZS za nadomeščanje pooblasti enega od podpredsednikov GZS.
Seje sklicuje predsednik GZS po potrebi, na pobudo članov Upravnega odbora ali Nadzornega odbora, najmanj pa vsako četrtletje.

Upravni odbor sklepa veljavno, če je na seji prisotnih več kot polovica članov, odloča pa z večino glasov vseh prisotnih članov. V primeru enakega števila glasov je odločilen glas predsedujočega, razen v primeru, če se odloča o njegovih vprašanjih. Če pa odloča o operativnih zadevah, je v primeru enakega števila glasov odločilen glas poveljnika, razen v primerih, ko se odloča o vprašanjih poveljnika.
Glasovanje je praviloma javno, razen če Upravni odbor pred posamezno odločitvijo posameznim odločanjem ne sklene drugače.
23. člen

Upravni odbor sestavljajo: predsednik, namestnik predsednika, poveljnik, namestnik poveljnika, predstavnik mladine, predstavnica članic, predstavnik veteranov in člani. Sestavljen mora biti tako, da so zastopane vse regije. Člana Upravnega odbora sta po dva predstavnika regije, od katerih je eden regijski poveljnik, ki mora izpolnjevati pogoje po Pravilih gasilske službe. Namestnika predsednika, predstavnika mladine, članic in veteranov predlaga izvoljeni predsednik, namestnika poveljnika pa izvoljeni poveljnik. Namestnik poveljnika mora izpolnjevati pogoje za poveljnika. 
Upravni odbor šteje 23 članov. Sestavljajo ga: predsednik GZS, namestnik predsednika GZS, poveljnik GZS, predstavnik mladine, predstavnica članic, predstavnik veteranov in predstavniki gasilskih regij. 

Kandidate za namestnika predsednika GZS, predstavnika mladine, predstavnico članic in predstavnika veteranov predlaga predsednik GZS. Člane upravnega odbora, ki predstavljajo gasilske regije, predlaga Kongresu v izvolitev predsednik GZS z liste kandidatov posamezne regije. Predsednik GZS lahko predlog za predstavnika gasilske regije, ki ne temelji na listi kandidatov, poda le s soglasjem regije.
Predlog: 

Upravni odbor šteje 38 članov: Sestavljajo ga: predsednik GZS, namestnik predsednika GZS, poveljnik GZS, namestnik poveljnika GZS in po dva predstavnika gasilskih regij, od katerih je eden regijski poveljnik, ki mora izpolnjevati pogoje po Pravilih gasilske službe in Posebnih pravilih gasilske službe prostovoljnih gasilcev. 

Obrazložitev:
Predstavniki mladine, članic in veteranov se izvolijo izmed predstavnikov regij in so del komisij pri Upravnem odboru
24. člen

Upravni odbor vodi delo GZS in je operativno-izvršilni in strokovno-tehnični organ Plenuma. S skrbi za izvajanje, izpolnitev in uveljavljanje programskih usmeritev Kongresa in Plenuma, letnih programov ter finančnih načrtov GZS. Za svoje delo je odgovoren Plenumu in Kongresu.

Upravni odbor:

1. pripravlja predloge sprememb in dopolnitev Statuta; 

2. pripravlja predloge splošnih aktov, ki jih sprejema Plenum;
3. pripravlja predlog strategije delovanja GZS;
4. uresničuje sprejete programe, sklepe in stališča Plenuma in Kongresa;
5. pripravlja predlog finančno ovrednotenih petletnih in letnih programov dela GZS in spremlja njihovo izvajanje;
6. pripravlja gradivo za seje Plenuma in zasedanje Kongresa, daje poročila o svojem delu;
7. pristojnemu ministru daje predhodno mnenje k sprejemu Pravil gasilske službe;
upravlja premoženje GZS in razpolaga s posameznimi deli premoženja po veljavnih predpisih in programu, ki ga sprejme Plenum;
8. voli enega ali več podpredsednikov in podpoveljnikov;
na predlog predsednika GZS voli dva podpredsednika izmed predstavnikov gasilskih regij v upravnem odboru;

9. sodeluje s pristojnimi ministrstvi in z Upravo Republike Slovenije za zaščito in reševanje ter Inšpektoratom Republike Slovenije za varstvo pred naravnimi in drugimi nesrečami;
10. sprejema druge splošne akte, ki jih ne sprejema Plenum;
11. obravnava letno poročilo in revizijsko poročilo GZS ter ga posreduje Plenumu;
12. obravnava poročilo Nadzornega odbora o nadzoru nad finančnim in materialnim poslovanjem GZS;
13. sodeluje z zavarovalnicami in drugimi zavodi in organizacijami, ki sodelujejo na področju požarnega varstva;
14. spremlja dejavnosti članic na vseh področjih njihovega delovanja;
15. spremlja delo mladine, članic in veteranov;

16. sklicuje zasedanje Plenuma in Kongresa;
17. razvija in spodbuja mednarodno povezovanje z drugimi gasilskimi organizacijami in imenuje člane v Nacionalni komite Slovenije CTIF in komisije CTIF;
18. določa organizacijo dela strokovne službe GZS; 
19. sprejema in razrešuje delavce strokovne službe in daje soglasje k pogodbam o zaposlitvi;
20. določa temeljno uredniško politiko in imenuje Uredništvo, odgovornega urednika in Časopisno-založniški svet;
21. organizira arhivsko in muzejsko dejavnost za področje gasilstva;
odloča o napredovanju v čine;
sklepa o organiziranju tečajev, tekmovanj, strokovnih ekskurzij in drugih oblik strokovnega izobraževanja prostovoljnih gasilcev;
22. podeljuje značke, priznanja in odlikovanja gasilske organizacije gasilcem, posameznikom, društvom in zvezam, pa tudi posameznikom, ki niso člani prostovoljnega gasilskega društva, imajo pa zasluge za napredek gasilstva;
imenuje in razrešuje stalne in začasne svete in komisije;
23. uresničuje druge naloge po pooblastilu Plenuma, vezane na dejavnost GZS.
25. člen

Upravni odbor ima zaradi večje operativnosti za področje operative Štab operative, za organizacijsko področje pa Izvršilni odbor. Za izvajanje operativno-izvršilnih in strokovno-tehničnih zadev lahko imenuje stalne in občasne svete ali komisije.
Upravni odbor z imenovanjem določi število članov sveta ali komisije in njihove naloge. Nanje lahko prenese odločanje iz svoje pristojnosti.

Sveti oziroma komisije delujejo po Poslovniku, ki ga sprejme upravni odbor. 
Sveti in komisije delajo v okviru nalog, ki so bile nanje prenesene, poročajo o svojem delu in so odgovorni Upravnemu odboru. 

Upravni odbor za izvajanje posameznih nalog imenuje svete in komisije, ki imajo od 3 do 5 članov. Predsednik sveta in komisije je lahko le član Upravnega odbora.

Upravni odbor z imenovanjem določi število članov sveta oziroma komisije in  njihove naloge.   Nanje lahko prenese odločanje iz svoje pristojnosti.

Sveti in komisije poročajo o svojem delu in so odgovorni Upravnemu odboru.

Sveti in komisije so:

1. Mladinski svet;

2. Časopisno založniški svet;

3. Komisija za delo s članicami;

4. Komisija gasilskih veteranov;

5. Komisija za zgodovino požarnega varstva in gasilstva ter kulturne dejavnosti;

6. Komisija za priznanja in odlikovanja;

7. Komisija za statusna vprašanja;

Sveti  in komisije delujejo po poslovniku upravnega odbora.
Poveljstvo

25a. člen

Poveljstvo je strokovno operativen organ, ki pomaga Poveljniku GZS pri njegovem vodenju in opravljanju nalog. Delo Poveljstva vodi Poveljnik GZS. 

Poveljstvo sestavljajo namestnik poveljnika GZS, podpoveljnika GZS, pomočniki in člani, ki zastopajo posamezno gasilsko regijo in so regijski poveljniki.  Poveljstvo opravlja naloge v skladu s Pravili gasilske službe in Posebnimi pravili gasilske službe prostovoljnih gasilcev. 

Kandidate za namestnika poveljnika GZS, za podpoveljnika GZS, pomočnike in člane predlaga poveljnik GZS. Člane poveljstva, ki predstavljajo gasilske regije in so regijski poveljniki, predlaga Kongresu v izvolitev poveljnik GZS, z liste kandidatov posamezne regije. Poveljnik GZS lahko predlog za predstavnika gasilske regije, ki ne temelji na listi kandidatov, poda le s soglasjem regije.

Poveljstvo kot organ opravlja predvsem naslednje naloge:

1. skrbi za strokovno vzgojo in operativno pripravljenost gasilskih enot;

2. načrtuje in opravlja strokovno-operativne naloge na operativnem in preventivnem področju;

3. načrtuje, spremlja in usmerja razvoj gasilske zaščitne in reševalne opreme;

4. določa tipizacijo gasilskih vozil in opreme;

5. odloča o napredovanju v čine; 

6. sklepa o organiziranju tečajev, tekmovanj, strokovnih ekskurzij in drugih oblik strokovnega izobraževanja prostovoljnih gasilcev; 

7. preučuje vzroke požarov in analizira delo enot pri večjih intervencijah;

8. aktivno deluje v sistemu varstva pred naravnimi in drugimi nesrečami;

9. pripravlja in vodi postopek sprememb Posebnih pravil gasilske službe;

10. predlaga in sodeluje pri spremembah Pravil gasilske službe;

11. daje mnenja k predlogom sklepov UO, ki zadevajo operativno področje.

25b. člen 

Poveljstvo za izvajanje posameznih strokovnih nalog  imenuje  komisije, ki imajo od 3 do 5 članov. Predsednik  komisije je lahko le član poveljstva.

Poveljstvo z imenovanjem določi število članov komisije in njihove naloge. Nanje lahko prenese odločanje iz svoje pristojnosti.

Komisije poročajo o svojem delu in so odgovorne poveljstvu.

Stalne komisije so:

1. Komisija za požare v naravi;

2. Komisija za tekmovanja;

3. Komisija za nevarne snovi;

4. Komisija za tehniko;

5. Komisija za industrijsko gasilstvo;

6. Komisija za enote širšega pomena.

Komisije delujejo po poslovniku poveljstva. 

Nadzorni odbor
26. člen

Nadzorni odbor ima pet članov, od katerih je eden predsednik Nadzornega odbora. Predsednika in člane Nadzornega odbora izvoli Kongres. 
Nadzorni odbor spremlja in nadzira finančno-materialno poslovanje GZS in izvajanje sklepov Plenuma in Kongresa. 

Seje sklicuje, predlaga dnevni red in vodi predsednik. Nadzorni odbor je sklepčen, če je prisotnih več kot polovica članov, sklepa pa z večino glasov vseh članov.
V vlogi nadzornika zakonitosti poslovanja GZS opravlja naslednje naloge:

1. redno spremlja finančno in materialno poslovanje GZS;
2. spremlja izvajanje sklepov Plenuma in Kongresa;
3. pregleda letno poročilo GZS pred obravnavanjem na Plenumu;
4. pregleda revizijsko poročilo GZS pred obravnavanjem na Plenumu;
5. opravlja nadzor nad finančnim in materialnim poslovanjem GZS in ugotavlja, ali so poslovne knjige vodene primerno in ali so presežki prihodkov nad odhodki porabljeni za namene in cilje oziroma za opravljanje nepridobitne dejavnosti GZS;
6. obravnava pripombe ali ugovore na finančno poslovanje GZS ali sklepe Plenuma;
7. sodeluje na sejah Upravnega odbora;
8. o svojem delu in ugotovitvah poroča Plenumu. 
Arbitraža
27. člen

Za reševanje sporov med člani GZS in med GZS ter njenimi člani se organizira v okviru GZS stalna Arbitraža. 

Stalna Arbitraža kot pritožbeni organ odloča dokončno tudi v sporih med GZ in PGD oziroma PIGD ter med PGD oziroma PIGD in njihovimi člani, če ima za to pooblastilo v aktih posameznih PGD oziroma PIGD.
28. člen

Stalna Arbitraža ima šest dvanajst članov, od katerih je eden predsednik Arbitraže. Predsednika Arbitraže in člane izvoli Kongres.

Člani Arbitraže izvolijo izmed sebe namestnika predsednika Arbitraže, ki nadomešča predsednika Arbitraže v primerih, ko ta ne more opravljati svojih nalog.

29. člen

Ko Arbitraža prejme predlog, imenuje predsednik Arbitraže tri arbitre, ki odločajo v sporu. Arbitraža (imenovani arbitri) odloča z večino glasov. Odločitev Arbitraže je dokončna.

Za delovanje Arbitraže se smiselno uporabljajo določbe Zakona o pravdnem postopku zakona, ki ureja arbitražo s tem da se odločbe vročajo s posredovanjem strokovne službe GZS. GZS hrani ter arhivira vse odločbe arbitraž.

Predlog: 
besedna zveza: zakona, ki ureja arbitražo se nadomesti z: Zakona o arbitraži
Predsednik  GZS
30. člen

Predsednik GZS je zakoniti zastopnik GZS, vodi delo GZS, jo zastopa in predstavlja. Je odredbodajalec finančnega in materialnega poslovanja GZS. Odgovoren je za delovanje in zakonitost poslovanja GZS.

Predsednik GZS je tudi predsednik upravnega odbora, ga sklicuje in vodi njegovo delo. Ima pravico sodelovati na sejah vseh organov GZS.

Predlog kandidatov za predsednika oblikuje kandidacijska komisija, ki jo za volitve na Kongresu imenuje Plenum. Kandidat postane tisti, ki ima podporo svoje gasilske zveze in dobi še podporo najmanj ene petine gasilskih zvez, ki so posredovale mnenje za enega od kandidatov.
Predlog: 
Predlog kandidatov za predsednika oblikuje kandidacijska komisija, ki jo za volitve na Kongresu imenuje Plenum. Kandidat postane tisti, ki ima podporo svoje gasilske zveze in regije.

Obrazložitev: 

Vnaprejšnje širše dajanje podpore kandidatu za predsednika ni potrebno.

Kandidat za predsednika GZS je lahko uveljavljeni dolgoletni član prostovoljne gasilske organizacije, ki ima najmanj čin »višji gasilski častnik« ali »višji gasilski častnik organizacijske smeri« in najmanj VI. stopnjo splošne izobrazbe. 
Predlog:
Splošna izobrazba se črta iz odstavka, ker podzakonski akt ne mora urejati zakonske materije (ta pogoj ni naveden v zakonu o gasilstvu, oz. v zakonu o društvih).

Predlog nove alineje:

Volitve predsednika GZS potekajo po dvokrožnem večinskem sistemu.

Obrazložitev: Ker lahko pričakujemo tudi 17 kandidatov za predsednika GZS, ta način izvolitve najhitreje omogočajo izvolitev z večinsko podporo. 

Predsednik je za svoje delo v skladu s tem Statutom in pravnim redom Republike Slovenije odgovoren Upravnemu odboru, Plenumu in Kongresu. Mandatna doba predsednika je 5 let, z možnostjo, da opravlja največ dva mandata.  
V njegovi odsotnosti ga nadomešča namestnik predsednika.
Poveljnik  GZS
31. člen

Poveljnik opravlja strokovno-tehnične naloge GZS in je zanje odgovoren v skladu s Pravili gasilske službe in Posebnimi pravili gasilske službe prostovoljnih gasilcev.

Predlog kandidatov za poveljnika GZS oblikuje kandidacijska komisija, ki jo za volitve na Kongresu imenuje Plenum, pri čemer upošteva določila Pravil gasilske službe in Posebnimi pravili gasilske službe prostovoljnih gasilcev.  Kandidat postane tisti, ki ima podporo svoje gasilske zveze in dobi še podporo najmanj ene petine gasilskih zvez, ki so posredovale mnenje za enega od kandidatov.
Predlog: 

Predlog kandidatov za poveljnika GZS oblikuje kandidacijska komisija, ki jo za volitve na Kongresu imenuje Plenum, pri čemer upošteva določila Pravil gasilske službe in Posebnimi pravili gasilske službe prostovoljnih gasilcev.  Kandidat postane tisti, ki ima podporo svoje gasilske zveze in regije.
Obrazložitev: 

Vnaprejšnje širše dajanje podpore kandidatu za poveljnika ni potrebno.
Predlog nove alineje:

Volitve poveljnika GZS potekajo po dvokrožnem večinskem sistemu.

Obrazložitev: 

Ker lahko pričakujemo 17 kandidatov za predsednika GZS, ta način izvolitve najhitreje omogočajo izvolitev z večinsko podporo. 

Naloge poveljnika GZS  so podrobneje opredeljene v Pravilih gasilske službe in Posebnih pravilih gasilske službe prostovoljnih gasilcev.
Poveljnik GZS je za svoje delo odgovoren predsedniku GZS, kot zakonitemu zastopniku GZS, Upravnem odboru, Plenumu in Kongresu. Mandatna doba poveljnika je 5 let z možnostjo, da opravlja največ dva mandata.
V njegovi odsotnosti ga nadomešča namestnik poveljnika.
Kadar je poveljnik GZS odsoten ali zadržan, ga nadomešča namestnik poveljnika GZS. Če je tudi namestnik poveljnika GZS odsoten ali zadržan, poveljnik GZS za nadomeščanje pooblasti enega od podpoveljnikov GZS.

Način delovanja

Strokovna služba

32. člen

Za opravljanje strokovno-tehničnih del, izobraževanja, za izvajanje programov usposabljanja prostovoljnih gasilskih kadrov, vodenje predpisanih evidenc, organizacijo izdajanja glasila Gasilec in strokovne literature, vodenje ekonomata, vodenje arhiva, muzejsko dejavnost, vodenje računovodstva ter za tehnična in administrativna opravila ima GZS strokovno službo.

Strokovno službo vodi vodja strokovne službe, ki je za svoje delo odgovoren predsedniku.

Organizacija strokovne službe se določi v skladu s potrebami ter z razvojem gasilstva in požarnega varstva, z Aktom o organizaciji in sistemizaciji delovnih mest, ki ga sprejme Upravni odbor na predlog predsednika.

Delavci strokovne službe sklepajo pogodbe o zaposlitvi s predsednikom GZS.
8. ZASTOPANJE GZS 
33. člen

Zastopnik GZS je vsakokratni predsednik, ki ga izvoli Kongres. 

Predsednik GZS zastopa GZS in v njenem imenu sklepa obligacijska razmerja ter podpisuje vse listine, s katerimi GZS nastopa v razmerju do članic ter do drugih fizičnih in pravnih oseb. 

8. PREMOŽENJE GZS, FINANČNO POSLOVANJE IN NADZOR 
34. člen

Premoženje GZS sestavljajo nepremičnine in premičnine, materialne pravice, denarna in druga sredstva, ki jih GZS pridobi s članarino, z darili in volili, s prispevki donatorjev, iz javnih sredstev, z opravljanjem dejavnosti GZS in iz drugih virov. 

Če GZS pri opravljanju svoje dejavnosti ustvari presežek prihodkov nad odhodki, ga porabi za uresničevanje svojega namena ter ciljev oziroma za opravljanje nepridobitne dejavnosti, določene v skladu s tem Statutom.

Predsednik GZS mora zagotoviti revidiranje računovodskih izkazov GZS. Revizija mora biti opravljena v skladu z Zakonom o revidiranju in v skladu z ZDru. 
35. člen

GZS krije stroške svojega delovanja:

· od prihodkov iz proračuna republike Slovenije,
· iz sredstev požarnega sklada,

· s članarino članic,
· s članarino za gasilski muzej, 
· s prispevki članic,
· s prispevki sponzorjev in donatorjev, 

· s prihodki od izvajanja javnih pooblastil, 

· s prihodki od izvajanja storitev iz domačih in mednarodnih razpisov, 

· s prihodki iz založniške dejavnosti,
· iz drugih virov.
GZS se financira tudi z izvajanjem pridobitne dejavnosti pod pogoji, ki jih za opravljanje dejavnosti določa zakonodaja. Vse pridobitne dejavnosti opravlja GZS le v obsegu, potrebnem za uresničevanje namena in ciljev svojega delovanja oziroma za opravljanje nepridobitne dejavnosti.
36. člen

Sredstva GZS obsegajo njeno premoženje ter prihodke iz predhodnega člena. Uporabljajo se za pokrivanje stroškov delovanja GZS in njenih organov ter delovnih teles in sodelavcev.

Prihodki se razčlenjujejo na: 

· prihodke od nepridobitne dejavnosti, 

· prihodke od pridobitne dejavnosti. 

GZS opravlja pridobitno in nepridobitno dejavnost. Če ni mogoče odhodkov iz pridobitne in nepridobitne dejavnosti ločiti na drug način, se upošteva razmerje med: 

· prihodki, doseženimi z opravljanjem pridobitne dejavnosti in 

· prihodki, doseženimi z opravljanjem nepridobitne dejavnosti 

v poslovnem letu. Sodila o tem sprejme Upravni odbor GZS.
Namen uporabe sredstev za delovanje GZS in njenih organov se določi z letnim finančnim načrtom.

Finančno in materialno poslovanje je javno. Vodi se po veljavnih zakonskih predpisih in slovenskih računovodskih standardih po sistemu dvostavnega knjigovodstva. Zanj odgovarja računovodja. 
Računovodja vodi finančno in materialno poslovanje v skladu s Pravilnikom o finančnem in materialnem poslovanju, ki mora biti v skladu z računovodskimi standardi in veljavnimi finančnimi predpisi.

GZS posluje preko transakcijskega računa pri poslovni banki.

Poslovne knjige in letno poročilo morajo omogočiti ocenjevanje, ali so presežki prihodkov nad odhodki porabljeni za namene in cilje GZS oziroma za opravljanje nepridobitne dejavnosti GZS. 
37. člen

GZS za poslovno leto, ki je enako koledarskemu letu, izdela letno poročilo, ki vsebuje bilanco stanja, izkaz poslovnega izida s pojasnili k izkazom ter poročilo o poslovanju GZS. Poročilo mora obsegati resničen prikaz premoženja in poslovanja GZS. Letno poročilo sprejme Plenum GZS. Poročilo mora pred obravnavanjem na Plenumu pregledati Nadzorni odbor, ki mora opraviti nadzor predvsem nad finančnim in materialnim poslovanjem GZS in ugotoviti, ali so poslovne knjige vodene primerno in ali so presežki prihodkov nad odhodki porabljeni za namene in cilje GZS oziroma za opravljanje nepridobitne dejavnosti GZS.

9. NAČIN ZAGOTAVLJANJA JAVNOSTI DELA

38. člen

Delo GZS  in njenih organov je javno. Članice in širšo javnost GZS obvešča:

· z izdajanjem glasila Gasilec neposredno vse člane in širšo javnost o svojem delu,

· z elektronskimi mediji in s spletno stranjo GZS,

· s tiskovnimi konferencami ter z objavami in intervjuji v sredstvih javnega obveščanja,

· z neposrednim seznanjanjem članic z obvestili o delovanju vseh organov GZS,

· z omogočanjem širši javnosti, ki pokaže interes, da sodeluje na sejah organov GZS.

Za javnost dela je odgovoren predsednik GZS.
10. NAČIN SPREJEMANJA SPREMEMB IN DOPOLNITEV STATUTA

39. člen

Pobudo za spremembo ali dopolnitev Statuta lahko da 5 % članic ali posamezni organ GZS.

Postopek za začetek sprememb in dopolnitev Statuta oz. za sprejem novega Statuta se začne na podlagi sklepa Plenuma, ki istočasno opredeli, katera vprašanja je treba proučiti.

Na podlagi sklepa plenuma o začetku postopka za spremembo Statuta imenuje Upravni odbor delovno skupino.

Delovna skupina pripravi osnutek Statuta in ga predloži Upravnemu odboru.

Če Upravni odbor po razpravi predloženi osnutek Statuta sprejme, ga da v javno obravnavo.

Po končani javni obravnavi Upravni odbor določi predlog sprememb in dopolnitev oz. predlog novega Statuta in ga predloži Plenumu v obravnavo in sprejem.

11. NAČIN PRENEHANJA IN RAZPOLAGANJE S PREMOŽENJEM
40. člen

Zveza lahko preneha:

· po samem zakonu.
V primeru prenehanja GZS se vse premoženje prenese na novo društveno organizacijo, ki bo prevzela njene naloge. 
Neporabljena proračunska sredstva se po poravnavi obveznosti vrnejo proračunu.
12. PREHODNE IN KONČNE DOLOČBE

41. člen

Prehodna določba

Na 16. Kongresu GZS se izvoli le 6 članov Arbitraže, od katerih je eden predsednik Arbitraže.

Končna določba
Te spremembe Statuta so sprejete, ko jih  sprejme Plenum GZS in jih pristojni organ vpiše v register društev. Veljati začnejo petnajsti dan po objavi v reviji Gasilec. Določbe tega Statuta, ki se nanašajo na način upravljanja GZS se začnejo uporabljati za volitve organov GZS v kongresnem letu 2013. Do začetka uporabe določb tega statuta, ki se nanašajo na način upravljanja GZS se uporabljajo določbe Statuta GZS, sprejetega dne 15. 12. 2007.
Predlog:

Izbriše naj se stavek: Veljati začnejo petnajsti dan po objavi v reviji Gasilec.

Obrazložitev: 
Spremembe začnejo veljati, ko jih sprejme Plenum GZS in jih pristojni organ vpiše v sodni register.

Volitve v organe GZS v letu 2008 se razpišejo in izvedejo v skladu z določbami tega Statuta. 

Na kongresu leta 2008 namesto Upravnega odbora sodelujejo člani predsedstva in poveljstva, namesto Arbitraže pa člani Častnega razsodišča.

42. člen

PGD, ki na dan sprejema tega Statuta uporabljajo ime Gasilsko društvo, se prizna status člana GZS.  Ti člani so dolžni, ob prvi spremembi temeljnega akta spremeniti tudi ime in sicer iz naziva gasilsko društvo v naziv prostovoljno gasilsko društvo. O uskladitvi imena so dolžni obvestiti GZS, ki ga vpiše v register rednih članov PGD. 

Seznam Gasilskih društev, ki so člani GZS, je v prilogi št. 14.
43. člen

Ta Statut začne veljati potem, ko je sprejet na Plenumu GZS in ga pristojni organ vpiše v register društev.
44. člen

Z  izdajo odločbe o vpisu tega Statuta v register društev pri pristojnem organu preneha veljati Statut GZS, ki je bil sprejet dne 3. 10. 1997 v Kranju in njegove spremembe in dopolnitve z dne 24. 5. 2003 na Bledu ter dne 14. 5. 2005 na Igu. Z dnem uveljavitve tega Statuta prenehajo veljati določbe splošnih aktov GZS, ki so v nasprotju s tem Statutom.
45. člen

GZS mora v dveh letih od sprejema tega Statuta uskladiti vse svoje obstoječe akte, sprejeti manjkajoče splošne akte in uskladiti svoje poslovanje s tem Statutom. 
Upravni odbor mora najkasneje  v roku enega leta od uveljavitve pokrajin pričeti s postopkom sprememb in dopolnitev tega Statuta s pokrajinami. 

